Ministru kabineta noteikumu projekta

**“Grozījumi Ministru kabineta kabineta 2015. gada 7. jūlija noteikumos Nr. 378 “Meliorācijas sistēmas būvniecības, ekspluatācijas un uzturēšanas izmaksu aprēķināšanas, sadales un norēķinu kārtība un kārtība, kādā pašvaldība piedalās pašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā, kā arī minēto izmaksu segšanā””**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrijas iniciatīva.  Zemkopības ministrijā 2019. gada 27. maijā tika izveidota darba grupa, lai identificētu un apspriestu aktuālos problēmjautājumus par apdzīvotu vietu meliorācijā. (turpmāk – Darba grupa). Darba grupas sēdē tika konstatēta nepieciešamība pilnveidot normatīvo aktu regulējumu par apdzīvoto vietu meliorācijas sistēmu būvniecību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izmaksas un norēķinu kārtību meliorācijas sistēmu būvniecībā nosaka Ministru kabineta 2015. gada 7. jūlija noteikumi Nr. 378 “Meliorācijas sistēmas būvniecības, ekspluatācijas un uzturēšanas izmaksu aprēķināšanas, sadales un norēķinu kārtība un kārtība, kādā pašvaldība piedalās pašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā, kā arī minēto izmaksu segšanā” (turpmāk – noteikumi Nr.378).  Līdz šim avārijas draudus varēja radīt plūdi, bet Darba grupa konstatēja, ka tos var izraisīt arī meliorācijas sistēmas pēkšņs defekts, kura dēļ neplānoti ir apstādināma meliorācijas sistēmas darbība vai kurš var beigties ar nelaimes gadījumu.  Tāpēc noteikumu projektā precizēti avārijas draudu iemesli un noteikts, ka meliorācijas sistēmas avārija vai avārijas draudi ir (tostarp tāds, kas var rasties plūdu dēļ) meliorācijas sistēmas pēkšņs defekts, kurš rada neplānotu meliorācijas sistēmas darbības apstādināšanu vai kura sekas var būt nelaimes gadījums (turpmāk – avārijas draudi).  Defektu meliorācijas sistēmā konstatē sertificēts hidromelioratīvās būvniecības speciālista atzinums, bet ne upju, ostu un jūras hidrotehnisko būvju būvniecības speciālists.  Darba grupa konstatēja, ka esošā kārtība, kādā pašvaldība piedalās pašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā, kā arī minēto izmaksu segšanā. ir nepilnīga.  Pašvaldībām ir apgrūtināti atgūt samaksu no zemes īpašniekiem par ieguldījumiem pašvaldības nozīmes koplietošanas meliorācijas sistēmas būvniecībā, tāpēc konkrēti un tieši jānorāda, kuros gadījumos pašvaldība pieprasa samaksu no zemes īpašniekiem par pašvaldības nozīmes koplietošanas meliorācijas sistēmas būvniecību.  Spēkā esošais noteikumu Nr.378 14.2.apakšpunkts nosaka pašvaldības pienākumu pieprasīt šo darbu izmaksas segt zemes īpašniekam vai tiesiskajam valdītājam, ja hidrotehnisko būvju uzturēšana vai ūdensnoteku uzturēšana neatbilst normatīvajiem aktiem par meliorācijas sistēmas ekspluatāciju un uzturēšanu un rada avārijas draudus.  Tomēr pašvaldībā ir individuāli jāvērtē, kuros gadījumos ir pieprasāma samaksa no zemes īpašniekiem par pašvaldības nozīmes koplietošanas meliorācijas sistēmas būvniecību.  Tādējādi noteikumu projekts paredz, ka šo būvniecības darbu izmaksas sedz saskaņā ar pašvaldības saistošajiem noteikumiem, kas paredz kārtību, kādā tiek segtas izmaksas par pašvaldības nozīmes koplietošanas meliorācijas sistēmas būvniecību un uzturēšanu.  Noteikumu projekts nosaka, ka pašvaldības izdos saistošos noteikumus, kuros noteikta kārtība, kādā tiek segtas izmaksas par pašvaldības nozīmes koplietošanas meliorācijas sistēmas būvniecību un uzturēšanu. |
| 3. | Projekta izstrādē iesaistītās institūcijas un publiskās personas kapitālsabiedrības | Valsts sabiedrība ar ierobežotu atbildību “Zemkopības ministrijas nekustamie īpašumi” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, uz ko attiecināms projekta tiesiskais regulējums, ir pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz administratīvā sloga palielināšanos būvniecību administrējošām iestādēm – pašvaldībām  Projekts paredz rīcības brīvību pašvaldībām ar pašvaldību saistošajiem noteikumiem tiesības izvēlēties vienas no vairākām alternatīvajām tiesiskajām sekām. Tādējādi rīcības brīvība pašvaldībai ļauj ņemt vērā visus meliorācijas sistēmas faktiskos apstākļus un atbilstoši tiesību normas mērķim rast konkrētajiem apstākļiem visvairāk piemēroto risinājumu. |
| 3. | Administratīvo izmaksu monetārs novērtējums | Tā kā noteikumu projekts paredz elastību attiecībā uz pašvaldībām, tad kopumā tas neradīs lielākas izmaksas pašvaldībām, salīdzinājumā ar spēkā esošajiem noteikumiem Nr.378. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts virzāms vienotā paketē ar šādu normatīvo aktu projektu-likumprojektu “Grozījumiem Meliorācijas likumā”; |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Noteikumu projekts tika ievietots Zemkopības ministrijas tīmekļvietnes www.zm.gov.lv sadaļā „Sabiedriskā apspriešana” un Ministru kabineta tīmekļvietnes www.mk.gov.lv sadaļā “Ministru kabineta diskusiju dokumenti”. https://zm.gov.lv/zemkopibas-ministrija/arhivetas-apspriesanas/melioracijas-sistemas-buvniecibas-ekspluatacijas-un-uzturesanas-izmaks?id=948 Sabiedrības pārstāvji saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktu līdz 2020.  gada 31. jūlijam varēja sniegt viedokli par projektu tā izstrādes stadijā. |
| 3. | Sabiedrības līdzdalības rezultāti | Sabiedrības viedokļi par noteikumu projektu netika saņemti. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Izpildi nodrošinās pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts neparedz ietekmi uz esošajām valsts pārvaldes funkcijām, ne arī jaunu institūciju izveidi vai pārmaiņas esošajās institūcijās, vai pārmaiņas to cilvēkresursos. |
| 3. | Cita informācija | Nav. |

Zemkopības ministrs K. Gerhards

Melkins 67027207

Gints.Melkins@zm.gov.lv